Diari Oficial de la Generalitat Valenciana


Sumari del DOGV 9592, del 10-05-2023 (2023/5019)

RESOLUCIÓ de 8 de maig de 2023, del director general de LABORA Servei Valencià d'Ocupació i Formació, per la qual es modifica la Resolució d'11 d'abril de 2023, del director general de LABORA Servei Valencià d'Ocupació i Formació, per la qual es convoquen per a l'exercici 2023 les subvencions destinades a la contractació de persones desocupades per corporacions locals de la Comunitat Valenciana, per a la realització d'accions previstes en plans o procediments d'emergències en l'àmbit forestal (AVALEM EXPERIÈNCIA)
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9592

Data del DOGV
:   10-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5019


Data del document
:   08-05-2023

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Labora, Servici Valencià d'Ocupació i Formació
    * ajuda pública

RESOLUCIÓ de 8 de maig de 2023, del director general de LABORA Servei Valencià d'Ocupació i Formació, per la qual es modifica la Resolució d'11 d'abril de 2023, del director general de LABORA Servei Valencià d'Ocupació i Formació, per la qual es convoquen per a l'exercici 2023 les subvencions destinades a la contractació de persones desocupades per corporacions locals de la Comunitat Valenciana, per a la realització d'accions previstes en plans o procediments d'emergències en l'àmbit forestal (AVALEM EXPERIÈNCIA) [2023/5019]  
En el DOGV de 14 d'abril de 2023 es va publicar la Resolució d'11 d'abril de 2023, del director general de LABORA Servei Valencià d'Ocupació i Formació, per la qual es convoquen per a l'exercici 2023 les subvencions destinades a la contractació de persones desocupades per corporacions locals de la Comunitat Valenciana, per a la realització d'accions previstes en plans o procediments d'emergències en l'àmbit forestal, en aplicació de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball (AVALEM EXPERIÈNCIA).  
A fi que les entitats locals incloses en la convocatòria de 2022 puguen completar les tasques iniciades en este exercici, l'Agència Valenciana de Seguretat i Resposta a les Emergències ha considerat convenient modificar la seua proposta inicial. A conseqüència d'això, el programa EMERGE 2023 amplia el seu àmbit geogràfic per a incloure també tots els municipis destinataris de la convocatòria de 2022.  
  
En virtut del que s'ha exposat, i de conformitat amb el que s'estableix en l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer  
Modificar l'annex de la Resolució d'11 d'abril de 2023, del director general de LABORA, en el sentit d'incloure també les entitats locals que figuren en l'annex d'aquesta resolució.  
  
Segon  
Ampliar el termini de presentació de sol·licituds en deu dies hàbils, comptadors des de l'endemà de la publicació en el DOGV d'aquesta resolució.  
  
Contra esta resolució, que esgota la via administrativa, podrà interposar-se recurs contenciós administratiu en el termini de dos mesos, comptadors des de l'endemà de la seua publicació, davant el corresponent jutjat contenciós administratiu competent, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa o, potestativament, recurs de reposició davant este mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats puguen presentar qualsevol altre recurs que estimen pertinent.  
  
València, 8 de maig de 2023.- El director general de LABORA Servei Valencià d'Ocupació i Formació: Enric Nomdedéu i Biosca.  
  
  
  
ANNEX  
Ampliació dels municipis que poden sol·licitar la subvenció  
  
Provincia Comarca Municipi  
Alacant Alacantí, l' ALACANT  
Alacant Alacantí, l' BUSOT  
Alacant Alacantí, l' MUTXAMEL  
Alacant Alcoià, l' BANYERES DE MARIOLA  
Alacant Alcoià, l' IBI  
Alacant Alcoià, l' ONIL  
Alacant Baix Vinalopó, el ELX  
Alacant Comtat, el MURO DE ALCOY  
Alacant Marina Alta, la BENISSA  
Alacant Marina Alta, la GATA DE GORGOS  
Alacant Marina Alta, la PEDREGUER  
Alacant Marina Alta, la PEGO  
Alacant Marina Baixa, la NUCIA, LA  
Alacant Marina Baixa, la VILA JOIOSA, LA  
Alacant Vega Baja, la /El Baix Segura ALBATERA  
Alacant Vega Baja, la /El Baix Segura ALGORFA  
Alacant Vega Baja, la /El Baix Segura ORIHUELA  
Alacant Vega Baja, la /El Baix Segura SAN MIGUEL DE SALINAS  
Alacant Vinalopó Mitjà, el ELDA  
Alacant Vinalopó Mitjà, el NOVELDA  
Alacant Vinalopó Mitjà, el PETRER  
Castelló Plana Alta, la BORRIOL  
Castelló Plana Baixa, la ALMENARA  
Castelló Plana Baixa, la BETXÍ  
València Camp de Morvedre, el ALGÍMIA DE ALFARA  
València Camp de Morvedre, el BENIFAIRÓ DE LES VALLS  
València Camp de Túria, el LLÍRIA  
València Camp de Túria, el MARINES  
València Camp de Túria, el OLOCAU  
València Camp de Túria, el SERRA  
València Camp de Túria, el VILAMARXANT  
València Horta Oest, l' PATERNA  
València Hoya de Buñol, la YÁTOVA  
València Plana de Utiel-Requena, la UTIEL  
València Ribera Alta, la CARCAIXENT  
València Ribera Alta, la CARLET  
València Ribera Alta, la LLOMBAI  
València Ribera Alta, la MONTROI  
València Ribera Alta, la REAL  
València Ribera Alta, la TURÍS  
València Ribera Baixa, la CORBERA  
València Safor, la GANDIA  
València Safor, la PALMA DE GANDÍA  
València Safor, la SIMAT DE LA VALLDIGNA  
València Safor, la TAVERNES DE LA VALLDIGNA  
València València VALÈNCIA  
València Vall d'Albaida, la ALBAIDA  
València Vall d'Albaida, la BENIGÀNIM  
València Vall d'Albaida, la ONTINYENT